cyanic-selkie/wikianc huggingface dataset:
Christian Møller
Han var professor ved Universitetet i København frå 1943, og gjesteprofessor ved fleire amerikanske universitet frå 1948 til 1964. Han var leiar for Theoretic Group i CERN, som var lagt til København 1954–1957, og for NORDITA 1957–1971. Han har skrive fleire avhandlingar om kvanteteori og relativitetsteori. Den respekterte læreboka hans i relativitetsteori, The Theory of Relativity, kom i 1952.
Ingebrigt Løberg
Ingebrigt Olsson Løberg var ein lærar og stortingsrepresentant frå Målselv i Troms.
Løberg var son til ein gardbrukar på Alapmo i Målselv. Sjølv vart han seminarist frå Seljord i 1896 og arbeidde så som lærar i Øvre Eiker, deretter i Fyresdal frå 1897 og i Nord-Odal frå 1900. Han kom med i formannskapet i Nord-Odal i 1909 og var ordførar frå 1911. I 1906 vart han formann i Vinger og Odalens arbeidersamlag. Han representerte Vinger og Odalen krins på Stortinget valperioden 1911-13, vald for Arbeiderdemokratene. I 1913 var han sekretær i konstitusjonskomiteen til han vart permittert den 11. juli. Tolv dagar seinare døydde han i Kristiania.
Dunnbreen
Dunnbreen er ein bratt sidebre som drenerer nordvestsida av Mount Casey og flyt nord til Icebreakerbreen i Mountaineer Range i Victoria Land. Han vart kartlagt av US Geological Survey frå landmålingar og frå flyfoto tekne av U.S. Navy i 1960–64, og vart namngjeven av Advisory Committee on Antarctic Names etter Robert Dunn, ein kommisær i U.S. Navy ved McMurdo-basen i 1967.
Tøyen haldeplass
Haldeplassen er ikkje mykje brukt, og er utan andre fasilitetar enn leskur og sykkelstativ. Tilkomsten skjer frå Økernvegen, der bana går i bru over vegen. Lina er her dobbeltspora, og då det på haldeplassen ikkje er midtperrong, men perrong for kvart spor på høgre sida av sporet, sett i køyreretninga, må ein må velje tilkomstvegen på rett side av jarnbanelina før ein går opp til perrongen.
Tøyen haldeplass vart oppretta som stoppestad i 1904. Stoppestaden vart stasjon i 1912 med stasjonsbygning i jugendstil på vestsida av sporet, teikna av arkitekt Paul Armin Due (sonen til arkitekten Paul Due). I 1918 vart det bygd stasjonsmeisterbustad på austsida av sporet. Stasjonen vart utan mannskap i 1963, stasjonsbygningen rive ned i 1965 og stasjonsmeisterbustaden i 1986.
Lorenz Vogt
Lorenz Juhl Vogt var ein norsk embetsmann og stortingsmann frå Kristiania. David Vogt var far hans.
Han vart student i 1844 og cand.jur. i 1849. Etter ei lang utlandsreise arbeidde han i to år på byfutkontoret hos faren i Moss. Frå 1853 var han tilsett i Finansdepartementet, fyrst som kopist, sidan 1858 som byråsjef. I 1865 vart han tollinspektør i Fredrikshald, ei stilling han hadde til 1901, kort tid før han døydde. Han tok også del i lokalpolitikken, var medlem av bystyret frå 1868 til 1884 og ordførar i åtte år.
Han døydde i Sandefjord.
Alette Due
Alette Wilhelmine Georgine Due, fødd Sibbern, var ein norsk songar, komponist og hoffdame.
Alette Due var fødd i Værne Kloster. Ho var dotter av Valentin Sibbern og Anne Cathrine Stockfleth (1785–1865). Ho var gift med den norske statsministeren Frederik Due.
Due blei «statsfru» i 1840 og overhoffmesterinne ved det norske hoffet i 1873. Ho blei vald til medlem av æresklassen i den svenske Kungliga Musikaliska akademien den 30. desember 1850.
Gupta
Guptatida er rekna som gullalderen til det klassiske India, og førte med seg framsteg i astronomi, matematikk, naturvitskap, religion og filosofi. Lærde som Kalidasa, Aryabhata, Varahamihira og Prasjastapada verka på denne tida. Ein reknar òg med at dei eldste Puranaene blei skrivne under Gupta.
Bryan Bowers
Bryan Bowers er ein amerikansk autoharpe-spelar, som ofte har fått æra for å ha introdusert instrumentet til nye generasjonar av musikarar.
I 1993 vart Bowers innlemma i Autoharp Hall of Fame.
Dean Ford
Dean Ford (, fødd som Thomas McAleese) var ein skotsk songar og låtskrivar, mest kjend som solovokalist og frontmann i beatgruppa Marmalade frå 1966 til 1974. Ford var med å skrive hittar for bandet som «Reflections of My Life», som har selt meir enn to millionar eksemplar verda over.
Tidleg i 1960-åra song han i Dean Ford and the Gaylords, før han etter tre år vart songar i Marmalade. Ford starta ein solokarriere etter Marmalade og gav ut debutalbumet sitt i 1975, produsert av Alan Parsons. Samarbeidet hans med Parsons strekte seg til at han vart gjestevokalist på Pyramid av The Alan Parsons Project i 1978.
Ford flytta til USA i slutten av 1970-åra, der han sleit med alkoholisme, før han vart edru i 1986.
I 2003 vart han med i ei ny utgåve av The Sensational Alex Harvey Band. Ford gav ut det andre soloalbumet sitt, Feel My Heartbeat, i2017. Han gav ut albumet My Scottish Heart to månader før han døydde. Han døydde av sjukdom knytt til Parkinsons sjukdom.
Pătârlagele
Pătârlagele, tidlegare Pătârlagi, er ein by i Buzău fylke i Romania.
Busetnader
Pătârlagele er ein oraș (mindre bykommune) med desse busetnadane:
Husøy kapell
Husøy kapell er ei langkyrkje frå 1957 på Husøy i Senja kommune i Troms og Finnmark.
Light of the Stable
Light of the Stable er eit julemusikkalbum av Emmylou Harris. Det kom ut første gongen i 1979 på Warner Bros. Records men har sidan blitt gjeve ut fleire gonger med litt anna innhald opp gjennom åra. I 1992 kom ei ommastra utgåve med eit anna plateomslag. Den siste utgåva kom ut i 2004 på Rhino Records med tre ekstra spor i tillegg til dei opphavlege ti originale spora. Plateomslaget til denne utgåva kom frå den originale singelversjonen av «Light of the Stable» frå 1975. Tittelsporet vert sungen med harmonivokal av Neil Young, Dolly Parton og Linda Ronstadt.
Husøy kapell
Byggverket er av tre og har 100 sitjeplassar.
Light of the Stable
Mark Deming i AllMusic gav albumet fire av fem stjerner og skreiv: «Emmylou Harris er ein artist med ei sjeldan form for røyst som kommuniserer på ein ærleg og menneskeleg måte, samstundes som røysta er krystallklår og nesten engleaktig. Kort fortalt er ho ein songar som vart fødd til å lage eit flott julealbum, og i 1979 gjorde ho akkurat det med Light of the Stable»
Gavin Edwards oppførte albumet på 19. plassen på Rolling Stone si liste over 40 essensielle julemusikkalbum. Han skreiv «Harris har alltid sunge som ein engel, og på dette albumet frå 1979 speler ho den parten.»
Harstad kyrkje
Harstad kyrkje er ei arbeidskyrkje konstruert i rektangulær form, frå 1958. Kyrkja ligg i Harstad i Troms og Finnmark. Ho ligg sentralt plassert få hundre meter vest for Harstad sentrum, rett ved sida av Harstad stadion. Kyrkjetårnet er eit godt synleg bymerke.
Byggverket er i betong, og kyrkja har 600 plassar. Arkitekt for kyrkja var Jan Inge Hovig.
Kyrkja var ei av dei fyrste arbeidskyrkjene i Noreg, med kyrkjelydssal, kjøken og kyrkjestove.
Det trekantforma altertavlemåleriet synar Jesus som held Bergpreika, og misjonæren Hans Egede som held tale for menneske på Grønland. Det er laga av Axel Revold.
Kyrkja har to glasmåleri laga av Jardar Lunde, eit bakerst i kyrkjeskipet og eit på nordsida av koret.
Natalia Gordienko
Natalia Gordienko er ein moldovsk songar, influensar og tv-programleiar. Saman med Arsenie Todiraș representerte ho Moldova i Eurovision Song Contest 2006, med songen «Loca». I 2020 skulle Gordienko ha representert Moldova for andre gong, med songen «Prison», men 18. mars 2020 avlyste EBU Eurovision Song Contest på grunn av koronaviruspandemien i Europa vinteren 2020. I staden skal ho representere Moldova i tevlinga i 2021, med songen «Sugar».
Bakgrunn
Gordienko vart fødd i Chișinău, hovudstaden i Moldova, 11. desember 1987. Ho har ukrainsk opphav. Som barn song ho i sitt lokale skolekor og fekk pianoundervising på musikkskole. Seinare dansa ho i danseensemblet til skulen i ti år, og som 15-åring deltok ho i sin første lokale songtevling. Gordienko studerte seinare popjazz ved Academia dei Muzica Teatry si Arta Plastice (AMTAP).
Musikkarriere og Eurovision Song Contest
I 2005 vart Gordienko vokalist i bandet Millennium, og same år kom bandet på tredjeplass i O melodie pentru Europa – den moldovske uttakinga til Eurovision Song Contest – med songen «Tablou pe sticlǎ». Like etter vart Millennium invitert til å deltake i Cerbul de Aur 2005, ei internasjonal songtevling i nabolandet Romania.
I 2006 representerte Gordienko Moldova i Eurovision Song Contest saman med Arsenium og Connect-R med songen «Loca» (galen). Songen fekk 22 poeng og enda som nummer 20 av 24 i finalen. Same år enda ho på andreplass i den internasjonale musikktevlinga Slavianski Bazaar og vart den meste kjende songaren i landet. Året etter vant ho fyrstepremie under New Wave Competition i Jurmala og vant seinare gull i vokal-kategorien under World Championships of Performing Arts i Los Angeles. Same året mottok Gordienko utmerkinga Æresartist av Moldova.
Holmenkollbanen
Holmenkollbanen er ei av linjene i T-banenettet i Oslo, og ligg i si fulle lengd innanfor Oslos bygrense. Endehaldeplassen er Frognerseteren på grensa til Nordmarka.
Natalia Gordienko
Musikkarriere og Eurovision Song Contest
Gordienko deltok på ny 29. februar 2020 i O melodie pentru Europa den 29. februar 2020, med songen «Prison». Vinnaren av tevlinga får representere landet i Eurovision Song Contest. «Prison» var favoritt hos både juryen og tv-sjåarane, og vann tevlinga. Gordienko skulle dimed ha representert Moldova i Eurovision Song Contest 2020, men tevlinga vart avlyst på grunn av koronaviruspandemien. I staden inviterte den moldovske kringskastaren TRM Gordienko til å representere Moldova i Eurovision Song Contest i 2021.
Holmenkollbanen
Banen var opphavleg ein forstadsbane som vart bygd og drive av det private aksjeselskapet Holmenkolbanen A/S, som vart skipa i 1896 for dette føremålet. Vognhall og verkstad vart bygd på Majorstuen, medan administrasjonen fyrst hadde tilhald på Slemdal i Oslo, frå 1912 i ein staseleg stasjonsbygning som banen fekk seg på Vinderen, og frå 1962 i Majorstuhuset på Majorstuen stasjon. Etter kvart vart verksemda til selskapet utvida til å byggje og drive Røabanen og Sognsvannsbanen, som alle hadde Majorstua som utgangspunkt, og dette selskapet stod òg bak bygginga av fellestunnelen for desse tre banane mellom Majorstuen og Nationaltheatret undergrunnsstasjon i sentrum av Oslo, opna i 1928. Verksemda vart teken over av det kommunale selskapet A/S Oslo Sporveier. Sjølve Holmenkollbanen vart opna 16. mars 1898 med den 3,4 kilometer lange strekninga frå Majorstuen til Slemdal, Noregs fyrste elektrisk drivne jarnbane. Banen vart lengd til Besserud, som på dette tidspunktet vart kalla Holmenkolen stasjon, 31. mars 1898. Til den noverande Holmenkollen haldeplass vart banen opna i 1915, og derfrå og fram til Frognerseteren, som då vart rekna som fyrste parsellen på det som skulle verte Tryvannsbanen, vart banen opna i 1916. Strekninga Majorstuen-Frognerseteren er på til saman 11,7 kilometer. Det vart òg bygd ein enkel bane vidare opp mot Tryvasshøgda, men denne fekk ikkje lange levetida.
I byrjinga vart Holmenkollbanen nytta ikkje berre for persontrafikk, men og for transport av gods. Det var sett oppstasjonsbygningar med mannskap på fleire av stasjonane, så banen fungerte på mange vis som ein lokal jarnbane.
Guro Reiten
Guro Reiten er ein norsk fotballspelar frå Sunndalsøra, som spelar på det norske landslaget og Chelsea W.F.C..
Landslagskarriere
Allereie som 13-åring fekk Reiten vere med J15-landslaget då dei skulle spele kamp i Kristiansund. Dei kommande åra var ho med på alt av dei yngre landslaga. Ho var med å vinne EM-sølv med J19-landslaget i 2011, og vart etter kvart kaptein på J19-landslaget.
Reiten fekk debuten på A-landslaget i januar 2014 på La Manga. Ho vart teken ut i sin fyrste meisterskapstropp til EM i Nederland 2017. Under VM i Frankrike 2019 scora hun Noregs fyrste mål i opningskampen mot Nigeria, og vart kåra til banens beste spelar.
Fylkesveg 184 i Møre og Romsdal
Bakgrunnsstoff
'
Anlaug Sanderød
Anlaug Sanderød er ein norsk forfattar og journalist.
Ho er utdanna cand.mag. med litteraturvitskap og mediefag i fagkrinsen og arbeider som helsejournalist. Sanderød debuterte som skjønnlitterær forfattar i 2012 med novellesamlinga Ulvehunger.
Chef Aid: The South Park Album
Chef Aid: The South Park Album er eit filmmusikkalbum frå 1998 med musikk frå den amerikanske animasjonsserien South Park. Fleire kjende artistar spelar på plata, som hovudsakleg vart produsert av Rick Rubin. Chef Aid inneheld fleire songar frå og inspirert av showet, medan andre songar ikkje var blitt nytta i serien i det heile. Allbumet kom ut under den andre sesongen av serien, kort tid etter sendinga av episoden «Chef Aid», der mange av stjernene og songane på plata var med. Soulsongaren Isaac Hayes deltok som figuren Chef gjennom albumet, som etterliknar ein konsert.
Chef Aid: The South Park Album kom ut med to forskjellige omslag og i tre forskjellige versjonar - «Clean», «Explicit» og «Extreme». Explicit-versjonen inneheld bannord (som «fuck») og har eit Parental Advisory-merke, men er framleis sensurert. Den ekstreme versjonen er heilt usensurert.
Songar og konsept
Det er fleirse slags songar på Chef Aid: The South Park Album. Dette er songar som er med i serien, og sungen av karakterar frå serien eller forskjellige artistar. Andre songar var inspirert av serien, medan andre songar ikkje var knytte til serien.
Mange av songane som var nytta i South Park var skrivne ein av skaparane av serien, Trey Parker, og er lengre versjonar av songane som var nytta i serien. Ein god del av desse, som «Chocolate Salty Balls», er sungen av soulsongaren Isaac Hayes i rolla som Chef, kafeteriaarbeidaren som ofte bryt ut i soulsongar i serien. Andre rollefigurar som er med på plata er hovudpersonane Stan, Kyle, Cartman og Kenny, i tillegg til Ned Gerblansky. Som i showet er Trey Parker og Matt Stone stemma til desse figurane.
Øyvind Strømmen
Bakgrunn
Strømmen har studert religionsvitskap ved Universitetet i Bergen, med journalistikk, Midt-Austen-historie og bibelsk hebraisk i fagkrinsen. . Han er innvald i fylkestinget for Miljøpartiet dei Grøne i Hordaland, og er kommunestyrerepresentant i heimkommunen Samnanger. Tidlegare har han vore aktiv i det belgiske grøne partiet Groen!.
Virke
Før terroråtaka 22. juli 2011 hadde media vigd det anti-islamske miljøet lita interesse. I månadane etter terrorhandlinga vart Strømmen ein hyppig nytta kommentator og skribent om miljøa Anders Behring Breivik hadde henta sin inspirasjon frå, og i 2011 vart han kåra til Årets frilanser av Frilansjournalistene i Norsk Journalistlag.
Sidan 2011 har han publisert fire bøker på Cappelen Damm. Våren 2018 gir han ut boka ''Ungarn. En diagnose'' på Humanist forlag.
Coalville
Coalville  er ein by i grevskapet Leicestershire i England. Han har kring 33 000 innbyggjarar og ligg mellom Leicester og Burton upon Trent, i utkanten av Charnwood Forest.
Andreas Palicka
Andreas Miroslav Palicka er ein svensk handballspelar frå Lund. Han vart europameister 2022 med Sverige. Palicka, som er målvakt, vann EHF-meisterligaen 2010 og 2012 for THW Kiel. Han har vorte tyske meister sju gongar, seks gongar for THW Kiel og ein gong for Rhein-Neckar Löwen. Sidan desember 2021 spelar han på Redbergslid i heimlandet, eit lag han også spelte på i tida 2002-08.
Tang-dynastiet
Tang-dynastiet (kin. 唐朝; Tángcháo) var ei keisarslekt som hadde makta i Kina frå 618 til 906, unntatt tida 690-705. Dynastiet var grunnlagt av Li Yuan og hadde si største utstrekking under keisar Taizong si regjeringstid (626—649). Etter Tang-dynastiet følgde tidsperioden Fem dynasti og ti kongerike-tida.
Tang-dynastiet og det føregåande Sui-dynastiet utvikla seg frå føydalkultur til byråkratkultur, med vekt på strenge konfutsianistiske ideal.
Tidslinje
tok makta i 618 etter at keisar Wang vart drepen av general Yuwen Huaji. Ei tidlegare keisarkonkubine, Wu Zetian, tok makta og styrte som keisarinne fram til til 705. Keisar Zhongzong tok så tilbake trona for Tang-dynastiet. Keisar Xuanzong, eit barnebarn av Wu Zetian, kom til makta i 712 og styrte i 43 år. Under han skal dynastiet ha vore på høgden av makta og den kulturelle utviklinga si.
I 751 tapte Tang-dynastiet slaget ved Talas mot abbasidane. Kinesiske soldatar som vart tekne til fange, røpte korleis papir vart laga i Kina. Dette var første gong kunnskapen om papirmaking spreidde seg vest for Kina.
An Lushan-opprøret fann stad i 755–763.
Slutten av dynastiet
I tillegg til naturkatastrofar og aukande makt til jiedushi (militær-guvernørar) gjorde Huang Chao-opprøret (874–884) dynastiet svakare.
Krigsherren Zhu Quanzhong drap keisar Zhaozong i 904, og han tok makta i 907 frå keisar Ai, den siste keisaren frå Tang-dynastiet.
Roy Orbison Sings Don Gibson
Albumet vart kalla Sweet Dreams i Afrika.
Røabanen
Røabanen er den eine av dei to linjene på T-banenettet i Oslo som krysser grensa mellom kommunane Oslo og Bærum, og med dette òg grensa mellom fylka Oslo og Akershus. Banen har endehaldeplass på Østerås i Bærum. Den andre linja som krysser grensa mellom Oslo og Bærum er Kolsåsbanen, som er knytt til Røabanen på Sørbyhaugen rett ovanfor Smestad haldeplass i Oslo.
Opphavleg var Røabanen ein forstadsbane med utgangspunkt på Majorstuen i Oslo, opna fram til Smestad i Oslo i 1912, lengd til Røa i Oslo i 1935 og fram til Grini i Bærum i 1948, til Lijordet i 1951 og til Østerås i 1972. Saman med Holmenkollbanen og Sognsvannsbanen vart Røabanen lengd den andre leia, frå Majorstuen stasjon til Nationaltheatret undergrunnsstasjon i Oslo sentrum, gjennom ein fellestunnel som vart opna i 1928.
Til liks med Holmenkollbanen og Sognsvannsbanen, vart Røabanen bygd og drive av aksjeselskapet Holmenkolbanen A/S, som vart teke over av A/S Oslo Sporveier i 1975, men ikkje formelt før i 1991.
Røabanen vart ombygd i 1995 til T-banestandard med straumskjener og planfrie kryssingar med vegar i samband med at dei vestlege forstadsbanelinjene vart kopla saman med dei austlege T-banelinjene på Stortinget T-banestasjon i Oslo sentrum dette året. Det vart då sett i drift ei pendelrute mellom Østerås og endestasjonen Ellingsrudåsen på T-banelinja Furusetbanen i Oslo.
Edda Dell'Orso
Edda Dell'Orso er ein italiensk songar. Ho er særleg kjend for samarbeidet sitt med komponisten Ennio Morricone og ho song ordlaus vokal på mykje av filmmusikken hans. Dell'Orso song òg i filmmusikken til andre italienske komponistar som Bruno Nicolai, Piero Piccioni, Luis Bacalov og Roberto Pregadio.
Namnet hennar er synonymt med Morricone, og særleg filmmusikken til dei originale spaghetti western-filmane til Sergio Leone, som For en neve dollar, Den gode, den onde og den grusomme og Ondt blod i vesten, der den dramatiske stemma hennar vart nytta som eit instrument for første gonge med revolusjonerande effekt.
Bab Iskender
Bab Iskender (arabisk باب اسكندر, Iskendersundet) er den austlege delen av sundet Bab el-Mandeb. Det er kring 3 km breitt og rundt 30 meter djupt, og ligg mellom Ras Menheli i Jemen på Den arabiske halvøya og den jemenittiske øya Perim. På den andre sida av øya og over til Djibouti i Afrika, ligg den andre delen av Bab el-Mandeb, sundet Dact-el-Mayun.
Den vestlege delen av sundet, Dact-el-Mayun, er langt større og djupare og vert nytta som hovudskipsåra inn og ut av det sørlege Raudehavet.
Blind Lemon Jefferson
«Blind» Lemon Jefferson var ein amerikansk bluessongar og -gitarist. Han er ein av dei viktigaste skikkelsane i blueshistoria, og den første mannlege bluessongaren med kommersiell suksess på 1920-talet. Saman med Texas Alexander blir han rekna som grunnleggaren av varianten av country blues kalla Texas-blues. I 1980 blei Jefferson vald inn i Blues Hall of Fame posthumt.
Før Blind Lemon Jefferson hadde bluessongarane som nådde ut til eit større publikum vore kvinner, som Ida Cox og Bessie Smith. Desse hadde eit repertoar som var skrive av andre, og dei var akkompagnerte av band. Jefferson innleidde tradisjonen med bluessongaren som soloartist som akkompagnerte seg sjølv, og som song eigekomponert materiale ved sida av det velkjente standardrepertoaret. Blant Jefferson ines eigne songar er «Matchbox Blues», «See That My Grave Is Kept Clean» og «Black Snake Moan» dei mest kjende. I alt spelte han inn meir enn hundre songar i løpet av få år, og påverka ikkje berre andre tidlege bluesmenn som Leadbelly og Lightnin' Hopkins, men også seinare generasjonar av musikarar innan blues og populærmusikk.
Liv og virke
Lemon Jefferson var fødd på ein gard i Couchman utanfor Wortham i Texas, som eit av sju søsken. Fødselsåret var lenge sett på som 1897, men nyare gransking av folketeljingslistene har funne at han var fødd så tidleg som i 1893. Han var blind frå fødselen.
Kring 1912 byrja han å synga og spela gitar på lokale festar og tilstellingar. Blant dei musikalske inspirasjonskjeldene hans var ikkje berre musikken blant dei svarte bomullsplukkarane i området, men også gitarspelande meksikanske jordbruksarbeidarar. Dei ulike impulsane gjorde at han utvikla ein unik stil med kompleks frasering og raske løp. I løpet av eit par år byrja han å ta spelejobbar i Groesbeck, Buffalo, Waco og andre nærliggande byar, og frå omkring 1915 òg Dallas. Frå 1917 var han busett i Dallas. Her møtte han den noko eldre Leadbelly, som var mektig imponert over Jeffersons spel, og seinare laga songar tileigna han, mellom anna «Blind Lemon's Blues». Dei to spelte òg saman i ein kort periode, fram til det fyrste fengselsopphaldet til Leadbelly.
Før 1920 førte spelinga Jefferson til andre statar langs Mississippi. I 1925 blei han oppdaga av ein talentspeidar for plateselskapet Paramount Records, og dei første opptaka blei gjort i Chicago ved årsskiftet 1925/26. Her spelte han inn to gospelsongar, «I Want to Be Like Jesus in My Heart» og «All I Want Is That Pure Religion». Plata blei gjeven ut under pseudonymet Deacon L.J. Bates. Seinare same år byrja Jefferson å gje ut blues under eige namn, men han gjorde òg seinare i karrieren innspelingar under pseudonyma Deacon L.J. Bates og Elder J.C. Brown. Dei fleste av dei ca. 100 innspelingane hans blei gjort for selskapet Paramount. Platene fekk nesten med ein gong stor utbeiing; overraskande nok, sidan Jefferson hadde ein typisk ikkje-kommersiell stil med ei høg, klagande røyst og komplekst gitarspel.
Livet og karrieren til Blind Lemon Jefferson fekk ein brå og tragisk ende. I slutten av desember 1929 blei han funnen ihelfrosen i snøen på gata i Chicago. Det har gått mange historier om korleis han døydde – han skal ha gått seg bort på veg heim frå eit selskap, han skal ha blitt forlaten av sjåføren sin, han skal ha blitt drepen i ei bilulykke eller hatt eit hjarteslag. Det finst ikkje nokon dødsattest, og Jefferson sin død vil bli verande uoppklara.
Are You Experienced
Are You Experienced er debutalbumet til det engelsk/amerikanske-rockebandet The Jimi Hendrix Experience. Det kom ut i 1967 og var den første utgjevinga til Track Records. Albumet kasta lys over den R&B-baserte, psykedeliske, forvrengde og feedback-tunge elektrisk gitarstilen til Jimi Hendrix, og lanserte han som ei ny, stor internasjonal stjerne.
Are You Experienced fekk god kritikk og selde godt då det kom ut, og har halde fram denne trenden gjennom åra. Det nådde andreplassen på lista i Storbritannia, berre bak The Beatles sitt Sgt. Pepper's Lonely Hearts Club Band. Den amerikanske versjonen av albumet inneheld nokre av dei mest kjende songane til Hendrix, «Purple Haze», «Hey Joe» og «Fire». Albumet har vorte hylla som eit av dei beste gjennom tidene. I 2003 rangert Rolling Stone albumet på 15. plass på lista deira over dei 500 største albuma gjennom tidene. Albumet var det mestseljande i USA i 1968.
I 2005 vart Are You Experienced vald ut for permanent bevaring i National Recording Registry av Library of Congress i USA.
Produksjon
Hendrix hadde danna the Jimi Hendrix Experience i England i 1966, med Mitch Mitchell på trommer og Noel Redding på bass, og hadde signert ein kontrakt med Track Records, nyleg danna av The Who-managerane Kit Lambert og Chris Stamp. Bandet spelte inn tre singlar produserte av Chas Chandler: «Hey Joe»/«Stone Free» (desember 1966 - gjeven ut via Polydor Records fordi Track ikkje enno var i drift), «Purple Haze»/«51st Anniversary» (mars 1967, den første utgjevinga til det nye Track Records) og «The Wind Cries Mary»/«Highway Chile» (mai 1967). Alle tre nådde Topp 10 i Storbritannia. Under innspelinga av desse singlane, spelte Jimi Hendrix Experience òg inn songane som vart debutalbumet deira, med Chandler som produsent og Eddie Kramer som lydteknikar.
Utgjeving
Albumet kom ut i Storbritannia i mai 1967 utan dei tre singlane, slik det var vanleg i Storbritannia på denne tida, og albumet nådde andreplassen her.
Mottaking
Are You Experienced har vorte skildra som eit av dei beste debutalbuma i heile rockehistoria. VH1 kåra albumet til det femte beste gjennom tidene i 2001. I 2003 vart den amerikanske utgåva av albumet rangert på 15. plass på lista til Rolling Stone over dei 500 største albuma gjennom tidene, medan same magasin sette albumet på 5. plass på lista deira over dei beste albuma dei siste 20 åra i 1987.Guitarist kåra albumet til det viktigaste gitaralbumet gjennom tidene i 1994. og Mojo gjorde det same i 2003. Creem kåra albumet til det sjette beste metal-albumet frå 1960-åra. Vibe (12/99, s. 156) hadde albumet med på lista over 100 essensielle album frå 1900-talet. NME (10/2/93, s. 29) rangerte det i 1993 på 29. plass på lista over dei største albuma gjennom tidene. I mars 2000 i kåra lesarane til Guitar World Are You Experienced til det største albumet på 1900-talet.
Innhald
All songs written and composed by
Guro Pettersen
Guro Pettersen er ein norsk fotballspelar frå Tromsø, som spelar på det norske landslaget og Vålerenga.
Pettersen vart teken ut på det norske A-landslaget for fyrste gang i 2013, men debuten fekk ho fyrst som 30-åring i 2022.
Landslagskarriere
21 år gammel vart Pettersen teken ut på A-landslaget for fyrste gang til kampane mot Kina, Sør-Korea og Canada i januar 2013.
Etter å ha vore ute av landslagsvarmen i fem år vart Pettersen i 2020 igjen teken ut på A-landslaget. 7. april 2022 fekk ho sin debut på A-landslaget i VM-kvalifiseringskampen heime mot Kosovo. Ho vart teken ut i troppen til EM i England 2022.
For You, For Me Tour
For You, For Me Tour er den ellevte konsertturneen av den australske songaren Kylie Minogue. Dette var Minogues første turne i Nord-Amerika. Turneen fekk gode kritikkar. Turneen tente over tre millionar dollar.
Fylkesveg 184
Fylkesveg 184 finst i fleire fylke i Noreg:
Fylkesvei 184 (andre betydninger)
Cockermouth
Historisk var byen ein del av Cumberland utanfor Lake District. Byen er utsett for flaum og vart råka av alvorlege flaumar i både 2005 og 2009.
Johannsen Loch
Johannsen Loch er ei vik som ligg 1 nautisk mil nord for Ocean Harbour langs nordkysten av Sør-Georgia. Namnet finst på eit kart basert på landmålingar av eit lag frå Discovery Investigations i perioden 1926–30, men namnet kan ha vore i bruk tidlegare.
I Can't Let Go
«I Can't Let Go» er ein song skriven av Al Gorgoni og Chip Taylor. «I Can't Let Go» vart opphavleg sungen av blue-eyed soul-songaren Evie Sands i 1965. Songen vart populær i 1966 for gruppa The Hollies, som nådde andreplassen på UK Singles Chart med sin versjon. Linda Ronstadt spelte inn songen i 1980 og nådde då 31. plassen på den amerikanske Billboard Hot 100-lista.
Ne me quitte pas
Bakgrunn
Jacques Brel spelte først inn songen den 11. september 1959 for det fjerde albumet sitt, La Valse à Mille Temps. Songen er publisert av Warner-Chappell Publishing. I 1961 vart ein versjon på nederlandsk gjeven ut på plateselskapet Philips. Denne heitte «Laat me niet alleen» og hadde tekst av Ernst van Altena. B-sida til denne var ein nederlandsk versjon av Marieke. Brel spelte inn ein annan versjon som tittelsporet på albumet hans frå 1972.
Teksten «Moi, je t'offrirai des perles de pluie venues de pays où il ne pleut pas» ('Eg skal gje deg regnperler frå land der det aldri regnar') er sungen over eit tema lånt frå den andre delen, Lassan (Andante), av Ungarsk rapsodi nr. 6 av komponisten Franz Liszt.
Geikie Ridge
Geikie Ridge er ein massiv fjellrygg som er 37 kilometer lang og 11 kilometer brei, og som dannar skiljet mellom Dugdalebreen og Murraybreen i Admirality Mountains i Victoria Land i Antarktis. Området vart først kartlagt av Southern Cross-ekspedisjonen 1898–1900 under leiing av Carsten Borchgrevink, som namngav området mellom dei to breane Geikie Land etter Archibald Geikie. Det generiske Land har blitt endra til Ridge (rygg), då det ikkje var passande med Land for eit så lite område.
Ne me quitte pas
Bakgrunn
«Ne me quitte pas» vart skriven etter at elskarinna til Brel, «Zizou» (Suzanne Gabriello) kasta han ut av livet sitt. Zizou var gravid med barnet til Brel, men Brel nekta å anerkjenne barnet som sitt. Zizou tok som følgje av dette sidan abort.
Songen vert av somme rekna som «den ultimate Brel-klassikaren». Han sa seinare at songen ikkje er ein kjærleikssong men om feigskapen til menn.
Engelsk
Popstandarden «If You Go Away», med tekst av Rod McKuen, har vorte spelt av mange andre artistar. Songen er òg omsett til engelsk av andre, mellom anna ein versjon av Momus i 1986 og av Black Veils som «Don't Leave Me» i 2009 på albumet Troubadours.
Kjelder
<div class=» references-small» >
Boggetunnelen
Boggetunnelen er ein 147 meter lang vegtunnel i Molde kommune i Møre og Romsdal. Tunnelen stod ferdig i 1979 og erstatta eit smalt og kronglete veg-parti. Han er ein del av fylkesveg 660.
I Can't Let Go
The Hollies-versjonen
«I Can't Let Go» var den første singelen til The Hollies i 1966 og den siste med den opphavlege bassisten deira, Eric Haydock. Han nådde andreplassen på singellista i Storbritannia og 42. plassen på Billboard Hot 100 i USA. Han er rangert som den 37. største hitten i Storbritannia i 1966. Etter «I Can't Let Go» vart spelt inn vart Haydock erstatta av Bernie Calvert, som spelte på den neste singelen til bandet («Bus Stop»).
Linda Ronstadt-versjonen
Linda Ronstadt gav ut den mest suksessrike, amerikanske versjonen av songen i 1980 frå albumet Mad Love. Han kom ut som den tredje singelen frå albumet, og var produsert av Peter Asher for Asylum Records. Ronstadt-versjonen nådde 27. plassen på Cash Box Top 100 og 31. plassen på Billboard Hot 100-lista sommaren 1980.
Birger Meidell
Birger Øivind Meidell var ein norsk matematikar og politikar frå Bergen. Sigurd Meidell var ein eldre bror.
Meidell, som var son til ein skipperborgar, studerte i Hannover, Göttingen og Paris. Han arbeidde deretter som aktuar i mange år, busett i Bærum. I 1923 fekk han stilling ved Universitetet i Oslo som professor i trygdingsmatematikk, ein lærestol han hadde i 18 år. Etter at Noreg var okkupert av Tyskland i 1940 gjekk han 25. september 1940 inn i den fyrste Quisling-regjeringa og var sosialminister i eitt år. Seinare var han kommissarisk statsråd. Elles tida 1941-45 var han direktør for Norges Brannkasse.
I 1946 vart Meidell dømd til livsvarig tvangsarbeid for landssvik, men fekk nåde i 1949.
Clarence Melvin Zener
Clarence Melvin Zener var ein amerikansk fysikar. Han var den første som skildra eigenskapane ved nedbrytinga av elektriske isolatorar. Oppdaginga vart seinare utnytta av Bell Labs då dei utvikla zenerdioden, som er kalla opp etter han.
Han var professor ved University of Chicago frå 1945 til 1951, forskingsleiar ved Westinghouse Electrical Corporation fram til 1965 og dekanus ved Texas Agricultural & Mechanical University i 1966-1968, før han vart professor ved Carnegie-Mellon-universitetet.
Fylkesveg 680 (fleirtyding)
Fylkesveg 680 finst i fleire fylke i Noreg:
Wadiar i Jemen
Jemen har ingen permanente elvar, men mange wadiar, som angen er heilt tørre elvedalar, eller elvar som renn til tider av året. Dette er ei liste over wadiar i Jemen. Lista er arrangert etter nedslagsfelt, med sideelvar som innrykk.
Klassifisering av indoariske språk
Klassifiseringa av dei indoariske språka er på mange måtar problematisk. Ideelt sett vil eit stamtre attgje den genetiske avsondringa av ei gruppe språk, som har utvikla seg frå kvarandre på grunn av avstand. Denne prosessen har i prinsippet òg funne stad hos dei indoariske språka, men på grunn av diverse folkevandringar er det særs vanskeleg å rekonstruere dette historisk. Grunnane til dei stadige migrasjonane og de blandingsprosessane som heng saman med dei er at det knapt finst naturlege hinder i det indiske kjernelandet, og at dei politiske einingane er ustabile, fleiretniske og fleirspråklege. Desse prosessane gjev derfor eit dialektkontinuum som strekkjer seg over heile det indoariske språkområdet frå vest til aust og frå nord til sør.
Følgjene av dette er for det første store vanskar med identifiseringa av visse språk, med avgrensing av dialekt og språk og med klassifiseringa som heilskap. Eit forvanskande omstende er at overgangen frå sein mellomindoarisk til nyindoarisk rundt 900–1100 e.kr berre er veldig svakt belagt skriftleg. Derfor blir det nesten umogeleg å føre nyindoariske språk tilbake til einskilde mellomindoariske språk og dermed oppnå ei naturleg gruppedanning av dei nyindoariske språka.
Sidan det er vanskeleg å lage ein enkel, vel motiverbar stamtremodell har det vorte gjort forsøk på å forstå struktureringa av dei nyindoariske språka ved hjelp av bølgeteori. I bølgjeteorien studerer ein nyvinningar som utgår frå visse senter, som poo gjennom tida har rørt seg gjennom delmråde av dei nyindoariske språka og vorte rekonstruert i isoglossar. Her speler fenomenet prestisjespråk ei stor rolle. Prestisjespråkets kjenneteikn og nyvinningar har gått over til nærliggande språk, forsterka gjennom kontakt. Indoariske prestisjespråk med denne funksjonen har vore vedisk, sanskrit, magadhi, sauraseni og apabhramsha, og i notida hindi. Problemet med bøljgeteorien er at ulike isoglossar leier til heilt ulike inndelingar, og at det difor i forlenginga motverkar ei einskapleg klassifisering.
Historiske teoriar
Klassifiseringsforsøk i klassisk genetisk forstand har vorte lagt fram sidan byrjinga av 1800-talet. Men først i 1880 gav Hoernle eit oversyn som er basert på ei større mengd nyindoariske språk og som dermed er jamførbar med meir moderne formuleringar. Hoernles hovudinndeling er ein nordvestleg og ein søraustleg del, denne inndelinga fører han attende til tidsmessig separate innvandringsbølgjer:
Mange seinare forskarar har overteke grunnstrukturen i denne områdebetinga klassifiseringa. Likevel vart tesen om ulike innvandringsstramar forkasta. Eit neste viktig stad vart teke av Grierson i hans Linguistic Survey of India (1903–28), som enno i dag utgjer eit viktig arbeidsgrunnlag. Han gjekk ut frå eit konsept med «ytre» og «indre» nyindoariske språk. Til dei indre rekna han pahari-gruppa, panjabi, rajasthani, gujarati og hindi, til dei ytre austgruppene (bengali, assamsesisk, oriya), sørgruppa (marathi, konkani, singalesisk) og ein nordvestgruppe (lahnda, sindhi). I mellom plasserte han ei «mellomgruppe» av overgangsspråk (blant anna awadhi og chhattisgarhi). Indre-ytre-konseptet heldt likevel like lite vann som migrasjonstesen.
I 1926 la Chatterji fram ei ny klassifisering som likna dagens teoriar. Sjølv om gruppene enno har områdeavhengige namn, utgår Chatterji frå språkvitskapelege kjenneteikn og avgjorde fonetiske isoglossar, og kjem dermed til følgjande ikkje-hierarkiske klassifisering:
Grierson reviderte i 1931 den opphavlege teorien sin, og kom til ei indre inndeling ganske lik Chatterjis. Òg dei klassifiseringene som er målbore av Turnar (1960), Katre (1965) og Cardona (1974) er variantar av Chatterjis teori.
Særtilfellene dardisk, romani og singalesisk
Medan ein altså så lite hadde funne eit omtrentleg konsensus om kjernen til dei nyindoariske språka, endå utan å ha kome fram til ein allment akseptert inndeling i kvar detalj, fanst det enno større usemjer om grensegruppene, nemleg dardiske språk, dei romske språka (romani, domari og lomavren) og singalesisk og dhivehi. De seinare har ein anten rekna til dei sørindoariske språka (marathi, konkani) eller handsama som ei eiga gruppe.
Det er enno ikkje fullt klårlagt kva for språk som høyrer til dei dardiske språka. Om ein opphavleg regnte nuristanispråka til gruppa, tenderer dei fleste forskarane i dag til å oppfatte nuristanispråka som ei tredje grein av dei indoiranske språka, med same rang som iranske og indoariske språk, og fører dei ikkje lenger saman med dei dardiske språka. Dei (attverande) dardiske språka si stilling innan nyindoarisk er likevel framleis omstridd. Medan visse forskarar ser det som ei undergrein av nordvestindisk (saman med lahnda og sindhi), er det òg dei som meiner at dardiske språk er ei eiga grein av indoariske språk.
Spesielt vanskeleg er det å klassifisere romani (og de andre romske språkvariantene), som det på 1800-talet vart fastlagt at høyrde til dei indoariske språka. Den moderne framstillinga av romani og romanidialektane av Matras (2002) plasserer det i sentralindisk nært hindi, medan tidlegare oppfatningar på grunn av fonetiske likskapar snarare tenderte til å føre det til nordvestindisk. Det har enno ikkje kome nokre avgjerande bevis i denne saka. Denne artikkelen handsamar romani saman med domari og lomavren som ei separat grein av nyindoarisk.
Den klassifiseringa som her blir gjeve, stemmer dermed i stor grad overeins med den av Gippert i Metzler Lexikon Sprache (2. opplag 2000), som Gippert sjølv reknar forden «for tilfellet beste arbeidshypotesa». Ei stabil, for alltid gyldig klassifisering av dei nyindoariske språka kjem sannsynlegvis aldri til å kome, men store avvik frå den modellen som her blir framstilt er i alle fall ikkje å vente.
Hovudgreiner av nyindoarisk
Følgjande strukturdiagram attgjev nyindoariskens hovudgreiner med dei viktigaste språka. Den fullstendige klassifiseringa av alle nyindoariske språk blir framstilt i neste avsnitt.
Klassifisering av dei nyindoariske språka
For kvar hovudgrein av nyindoarisk blir det i følgjande oversyn oppgjeve den strukturelle inndelinga og dei tilhøyrande språka med tal på brukarar. For språkidentifikasjonen (og avgrensning mot dialektar) viser vi framfor alt til David Dalbys The Linguasphere Register (2000). Dei framstilte einingane er språk og ikkje berre «dialektar»; kvart oppført språk har som regel fleire dialektar. Mellom nærliggjande språk finst det normalt overgangsdialekter, posisjonen deira er naturlegvis problematisk. Informasjonen om talet på brukarar kjem for det meste frå Ethnologue (15. utgåve 2005), og ved større språk har statistiske årbøker og ytterlegare kjelder vorte brukt.
''Hovudgreiner i versalar, genetiske undergrupper i halvfeit, språknamn i normalstil. Alternative namn på språket og tal på brukarar i parentes.''
DARDISKE (23 språk med 5,7 millionar brukarar)
NORDINDISKE eller PAHARI (3 språk med 21 millionar brukarar)
NORDVESTINDISKE (20 språk med 135 millionar brukarar)
VESTINDISKE (13 språk med 78 millionar brukarar)
SENTRALINDISKE (14 språk med 320 millionar brukarar, andrespråksbrukere 655 millionar)
AUSTINDISKE (26 språk med 347 millionar brukarar)
SØRINDISK (4 språk med 89 millionar brukarar)
ROMANI-DOMARI (3 språk med 4 millionar brukarar)
UKLASSIFISERTE (8 språk med 200 000 brukarar) I tillegg til dei klassifiserte nyindoariske språka finst det visse skriftløse språk som hittil ikkje har vorte innordna i nokre av hovudgreinene. Det er mogleg at nokre av desse språka er dialektar av klassifiserte språk. Hittil finst det ikkje språkvitenskapelege undersøkingar eller grammatikkar for nokre av desse språka. Det dreier seg om desse språka:
Elias Trætteberg
Han var son til ein gardbrukar i Rogstad krins i Løten. Trætteberg tok eksamen ved Hamar seminar i 1884. Sidan var han lærar i folkeskulen i Hamar, skuleinspektør 1922-34. Tida 1898-1922 var han også kyrkjesongar.
Frå 1886 var han medredaktør i Norsk skoletidende og deretter eineredaktør i perioden 1918-34. Deretter var han medredaktør i Norsk Skuleblad fram til 1938.
Perioden 1919-21 representerte han einmannskrinsen Hamar og Kongsvinger på Stortinget, der han var medlem av kyrkje- og skulekomiteen.
Alf Mjøen
Alf Jensen Veum Hansen Mjøen var ein offiser, brukseigar og stortingsrepresentant, fødd og død på Gjøvik.
Mjøen var son til ein brukseigar. Sjølv vart han student i 1885 og cand.phil. i 1889. Frå juli 1888 tok han teneste i det militære, utnemnd til premierløytnant i 1891 og i 1903 kaptein i 1ste Akerhusiske brigade. I 1899-1900 gjorde han teneste ved eit tysk infanteriregiment. Han fekk i 1911 eit militært stipend og reiste til USA for å studere bruken av offiserar til sivilt arbeid. Han vart utnemnd til oberst i 1934 og var dei neste fem år generalkrigskommissær i Noreg.
Valperioden 1902-04 var Mjøen ordførar i Gjøvik, vald for Venstre. I 1904 overtok han slektsgarden Gjøvik i Vardal og flytta dit i 1906. På garden dreiv han ei mylne og eit sagbruk. Delar av garden stykka han ut til om lag arbeidarbruk.
Frå 1913 til 1924, og på ny 1928-1936 var han stortingsrepresentant for Radikale Folkeparti/Arbeiderdemokratene. Dei ni fyrste tingåra var han vald frå einmannskrinsen Toten, sidan 1922 for Oppland fylke. I alle år på Stortinget var han medlem av militærkomiteen, derav 12 år som formann.
Mjøen gav i 1953 slektsgarden Gjøvik til Gjøvik kommune.
Frank Reckard
Francis Laing «Frank» Reckard er ein USA-amerikansk gitarist. Han var medlem av Emmylou Harris sitt Hot Band frå 1978 til 1989, og spelte for mange andre artistar som studiomusikar. Då Hot Band var toppløyst i 1990-åra hadde han ein karriere som advokat med spesialisering i vassrett.
For Harris erstatta han Albert Lee på gitar i 1978. Han har òg turnert med Rodney Crowell and the Cherry Bombs og Larry Hosford.
Vadu Pașii
Vadu Pașii, tidlegare Scurtești, er ein kommune i Buzău fylke i Romania.
Frank Reckard
Andre
Reckard har òg spelt med Buck Owens, Tom Adler, Tonya Rae, Silver Shoes og Don Michael Simpson.
Vadu Pașii
Busetnader
Vadu Pașii er ein comună (landkommune) med desse busetnadane:
Blue Blue Day
«Blue Blue Day» er ein song frå 1958 av Don Gibson. «Blue Blue Day» låg to veker på førsteplassen på Country & Western Best Seller-lista i USA og låg i alt seks månader inne på denne lista. Songen vart òg den andre av fire singlar Gibson fekk inn på topp 40 på poplista med ein tjuandeplass.
Ein versjon av The Kendalls nåde 60. plassen på Billboard Hot Country Singles-lista i 1989.
Gibostad kapell
Gibostad kapell er ei langkyrkje som opphaveleg vart oppført som bygdehus i 1939. I 1982 vart huset ombygd/restaurert til kapell. Kapellet ligg på Gibostad i Senja kommune i Troms og Finnmark. Det er av tre og har 110 sitjeplassar.
Japansk skrift
Japansk skrift er eit sett av tre skriftsystem som kan brukast om kvarandre til å skriva japansk. To av dei, hiragana og katakana, er stavingsalfabet medan den tredje, kanji, er ei samling ideogram som byggjer på kinesisk skrift (hanzi). Kanji og hiragana som regel blir brukt til å skriva japanske arveord, medan katakana gjerne blir brukt til lånord, framande namn og onomatopoetikon. I nokre høve blir kanji skrive saman med hjelpeteikn frå ei av dei andre skriftene for å visa uttale eller forklara ei tyding.
Chocolate Salty Balls
«Chocolate Salty Balls (P.S. I Love You)» er ein song frå 1998 frå den animerte komiserien South Park, framført av karakteren Chef og gjeven ut på albumet Chef Aid: The South Park Album.
Songen vert sungen av Isaac Hayes, stemmeskodespelaren for Chef. Songen vart opphavleg framført i epsioden «Chef's Salty Chocolate Balls», der Chef lagar salte sjokoladekuler. Han byrjar så å syngje teksten som er grunnlaget for singelen.
Singelen nådde toppen av UK Singles Chart og singellista i Irland, og ein 14. plass i Australia. Songen var skriven av South Park co-creator Trey Parker and produced by Rick Rubin.
Musikkvideo
Musikkvideoen til songen består av forskjellige klipp frå sesong ein og to av South Park.
Christopher Hansteen
Christopher Hansteen var ein norsk fysikar og astronom. Han var professor i astronomi og nytta matematikk ved «Det kongelege Frederiks Universitet i Christiania», no Universitetet i Oslo 1816–1861. Hansteen var ein sentral person i norsk og internasjonal vitskap på 1800-talet. Han redigerte almanakken i ei årrekkje, var medlem av tilsynskomiteen for mål og vekt og ein komite for reorganisering av Noregs skulevesen. Som direktør for den geografiske oppmålinga tok han initiativ til kartlegginga av seglingstilhøva langs norskekysten. Hansteen grunnla òg observatoriet til universitetet, som framleis er i sentrum av Oslo.
I løpet av den lange karrieren sin gjennomførte Hansteen fleire ekspedisjonar i og utanfor Noreg. Frå 1828 til 1830 deltok han i ein regjeringsstøtta ekspedisjon til det vestlege Sibir, som blant anna hadde som siktemål å fastslå om jorda har ein eller to magnetiske aksar. Dette førte til utgjevinga av reiseskildringa Ferd-Erinnerungen aus Sibirien (1854, på norsk som Ferd-Erindringer i 1859), medan forskningsresultata vart publisert i 1863 under tittelen Resultate magnetischer Beobachtungen. Hansteen påpekte sambandet mellom magnetfeltet til jorda og nordlyset, og var tidleg ute med å skildre nordlysovalen.
Han deltok òg i arbeidet med Struvemeridianen. Eit krater og eit fjell på månen er kalla opp etter Christopher Hansteen. Han er avbilda på norsk frimerke NK903 (1984).
Han var far til Aasta Hansteen.
Utmerkingar
Hansteen vart i 1847 utnemnd til kommandør av St. Olavs Orden og vart 21. august 1855 forfremma til storkors «for udmærket Videnskabelighed». Han var òg riddar av Dannebrogordenen.
Karl Sanne
Karl Sanne var ein norsk gardbrukar og stortingsrepresentant frå Vanse i Vest-Agder. Han var medlem av Høgre.
Sanne var fødd i Farsund, son til ein snikkarmeister. Han voks til dels opp på garden hos ein pleiefar i Vanse, og overtok i 1894 garden Bryne etter denne. Frå 1897 var han også kasserar i Vanse Sogns Sparebank.
Sanne var medlem av Vanse formannskap 1896–1917, varaordførar 1907–10, medlem av Lista formannskap 1918–19, ordførar i Lista 1919–22 og medlem av Svelvik bystyre 1931–37. Sanne hadde ei rad tillitsverv utanom politikken, mellom anna var han åstadskommissær i fire år og medlem av forstandarskapen i Svelvik og Strøms Sparebank 1927–37.